**ביה"ס למדעי המדינה**

**לימודים לתואר ראשון (ב"א) - לימודי יום ולימודי ערב**

מטרת הלימודים להקנות לתלמידים ידע תיאורטי ויישומי על העולם המדיני - המבנים, המוסדות המרכיבים אותו והתהליכים הפוליטיים הפועלים בו. בתואר הראשון יילמדו כלל הדיסציפלינות המרכיבות את מושג "מדעי המדינה": ממשל ופוליטיקה, מנהל ומדיניות ציבורית, יחסים בינלאומיים ומחשבה מדינית. הלימודים כוללים קורסי חובה - מבואות, וקורסי בחירה מבין הדיסציפלינות השונות.

אנו רואים בבוגרי מדעי המדינה כבעלי יכולת, זכות וחובה להשפיע באופן ניכר המרחב הציבורי בישראל. לאור זאת, אנו מעוניינים לתת לסטודנטים גם את הבסיס התיאורטי בתחומי המחקר העיקריים במדעי המדינה, וגם קורסים שיעניקו ידע וכלים יישומיים הנדרשים בשוק העבודה בתחום הפוליטי/מדיני/מחקרי כיום.

במהלך הלימודים יאורגנו סיורים לימודיים, שמטרתם לאפשר לתלמידים מפגש חוויתי ובלתי אמצעי עם הנושאים שנלמדים בקורסים. כמו כן יוזמנו התלמידים לימי עיון ולמפגשים אישיים עם דמויות מפתח מהעולם הציבורי והפוליטי בהן דנים בשיעורים. מעבר לכך, יאורגנו ימי הכוון תעסוקתי בהם תהא לתלמידים הזדמנות לפגוש גורמים שונים משוק העבודה, בדגש על מוסדות, ארגונים וגורמים במגזר הציבורי, הפרטי והשלישי. במסגרת ימי ההכוון התעסוקתי, ייערכו מפגשים עם בוגרי מדעי המדינה, הרצאות אורח, וסדנאות לשיפור מיומנויות הנדרשות בשוק העבודה.

**מבנה הלימודים**

הלימודים בביה"ס למדעי המדינה מתקיימים בשני מסלולים: מסלול דו חוגי ומסלול חד חוגי.

**המסלול הדו חוגי** - במסלול זה יבחר התלמיד חוג לימודים נוסף על מדעי המדינה. במסגרת מדעי המדינה ילמד התלמיד כ-60 נ"ז, וכן כ-60 נ"ז בחוגו השני. תלמיד במסלול דו חוגי במדה"מ יוכל לבחור באחד משני המסלולים:

**לימודי יום** - משך הלימודים 3 שנים, או שנתיים (מסלול דו שנתי)\*.

במסגרת לימודי יום **בשנתיים**,הסטודנטים ילמדו 6 סמסטרים לאורך שנתיים, כולל סמסטר קיץ. הלימודים בתכנית זו במתכונת דו חוגית בלבד. ניתן לשלב את הלימודים במדעי המדינה עם חוג נוסף מכלל חוגי הלימוד באוניברסיטה, גם אם אינו מציע לימודי תואר בשנתיים.\*

\* פתיחת מסלול הלימוד לתואר ראשון בשנתיים מותנית באישור הנהלת האוניברסיטה.

**לימודי ערב** – תכנית הלימודים נפרסת על פני ארבע שנים, אך קיימת גם אפשרות לפריסה של 3 שנים. הלימודים מתקיימים ביום אחד בשבוע, יום א', בין השעות 17:00 עד 21:00. בכל שנת לימודים ילמד התלמיד שלושה סמסטרים (כולל סמסטר קיץ).

**המסלול החד חוגי** - במסגרת זו ילמד התלמיד 120 נ"ז במדעי המדינה. הלימודים מאפשרים הרחבה של הידע התיאורטי במדעי המדינה, לצד שילוב של קורסים מעשיים. יחד, בוגרי מסלול זה יקבלו הכשרה מעמיקה בתחום מדעי המדינה.

בוגרי המסלול החד חוגי, שישלימו בהצלחה את כל דרישות המסלול, יקבלו **ספח התמחות** בתחום אותו הרחיבו במהלך לימודיהם: התמחות בממשל ורעיון מדיני, או התמחות ביחסים בינלאומיים, או התמחות במנהל ומדיניות ציבורית.

מבנה הלימודים במסלול חד חוגי: 89 נ"ז במדעי המדינה, ו-31 נ"ז בחוגים אחרים באוניברסיטה. במסגרת שיעורי הבחירה יינתנו קורסים הכוללים היבט מעשי הנדרש לשוק העבודה, למשל: קורס פרקטיקום, "מודל האו"ם", ועוד.

**תנאי קבלה**

למסלול דו חוגי או חד חוגי: הקבלה מותנית בעמידה בתנאי הקבלה ברמה הנדרשת ע"י ביה"ס למדעי המדינה: לימודי **יום** סכ"ם **570**, לימודי **ערב** סכ"ם **520**.

כמו כן עמידה בתנאי הקבלה האוניברסיטאיים, המפורטים באתר האוניברסיטה:

 <https://www.haifa.ac.il/index.php/he/acceptance-regulations.html>

למסלול דו שנתי: סכ"ם **570**, רמת אנגלית "בסיסי" לפחות, ועמידה בתנאי הקבלה האוניברסיטאיים.

**קבלה ללא פסיכומטרי:**

\* מצטייני המכינה האוניברסיטאית של אונ' חיפה, בעלי ממוצע 85 ומעלה, יתקבלו ללא פסיכומטרי ללימודי התואר הראשון במדעי המדינה, בהתאם לעמידה בתנאי הקבלה האוניברסיטאיים (יע"ל, אנגלית, וכו').

\* מועמדים בגיל 30 ומעלה, בעלי תעודת בגרות או תעודת מכינת 30+ של המכינה האוניברסיטאית חיפה, יתקבלו למדעי המדינה לתואר ראשון בהתאם לעמידה בבחינת כניסה של ביה"ס למדעי המדינה, ועמידה בתנאי הקבלה האוניברסיטאיים (יע"ל, אנגלית, וכו').

\* מועמדים בעלי פסיכומטרי, מתחת לגיל 30, שאינם עומדים בסכ"ם הנדרש ע"י ביה"ס למדעי המדינה – אנא פנו למזכירות לבדיקת סיכוייכם לקבלה. המזכירות תבדוק את נתוניכם, ותציע בהתאם לכך דרכי קבלה אפשריות, במידה ונתוניכם מאפשרים זאת.

**תחילת לימודים**

ביה"ס למדעי המדינה מאפשר התחלת לימודים לתואר ראשון בסמסטר א' (אוקטובר) או בסמסטר ב' (פברואר – מרץ) בכל שנה.

**מלגות**

סטודנטים מצטיינים בבית הספר למדעי המדינה מועמדים למלגות במהלך התואר הראשון על סמך ציוני הבחינה הפסיכומטרית:

\*ציון פסיכומטרי גולמי 633 יזכה את הסטודנט במלגה בגובה **35% משכר הלימוד של שנה א'.**

\*ציון פסיכומטרי גולמי 660 יזכה את הסטודנט במלגה בגובה **50% משכר הלימוד של שנה א'.**

**\*** ציון פסיכומטרי גולמי 730 יזכה את הסטודנט במלגה בגובה **100% משכר הלימוד של שנה א'.**

\*מתן המלגה בהתאם לקריטריונים של [הדיקנאט](http://www.haifa.ac.il/index.php/he/2017-01-25-13-19-41/2547-600-2).

\*ציון פסיכומטרי משוקלל 650 ומעלה יזכה את הסטודנט במלגה בגובה **7000 ₪,** מטעם ביה"ס למדעי המדינה. כפוף למימוש הלימודים במדעי המדינה והשגת תנאי ממוצע בקורסי המבוא של שנה א'. המלגה מוגבלת לעד 5 סטודנטים בכל שנה. מתן המלגה בכפוף לתקנון המלגות של ביה"ס למדעי המדינה.

**יצירת קשר:**

נועה אברהם, מרכזת לימודי התואר הראשון

טל. 04-8240561

מייל nnachum@univ.haifa.ac.il

לירון קרפל – ציון

טל. 04-8240599

מייל lkarpel@univ.haifa.ac.il

מאירה יורן, מנהלנית ביה"ס

טל. 04-8249082

מייל  myourke1@univ.haifa.ac.il